Diari Oficial de la Generalitat Valenciana


Sumari del DOGV 9974, del 04-11-2024 (2024/11499)

ANUNCI pel qual se sotmet a informació pública les sol·licituds d'autorització administrativa prèvia i autorització administrativa de construcció, amb avaluació d'impacte ambiental simplificada, corresponent al projecte de desviament, desmantellament i soterrament de la línia elèctrica a 132 kV, simple circuit, terme municipal de La Nucia. Expedient ATLIRE/2024/302/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9974

Data del DOGV
:   04-11-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/11929

CVE
:   TZMZ-I-0839-93088

Data del document
:   26-09-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Descriptors 

:   * Nucia, la
    * impacte ambiental

El Consorci d'Aigües de la Marina Baixa va presentar el 31 de maig de 2024, la sol·licitud d'autorització administrativa prèvia i l'autorització administrativa de construcció, als efectes previstos en l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en l'article 53 de la Llei 24/2013, de 26 de desembre, del sector elèctric, així com en l'article 45 de la Llei 21/2013, de 9 de desembre, d'avaluació ambiental, és per això que se sotmet a informació pública la sol·licitud d'autorització administrativa prèvia i d'autorització administrativa de construcció de la instal·lació elèctrica que s'indica:

Sol·licitant: Consorci d'Aigües de la Marina Baixa

Objecte de la sol·licitud: sol·licitud d'autorització administrativa prèvia i d'autorització administrativa de construcció amb avaluació d'impacte ambiental simplificada del Projecte de desviament, desmantellament i soterrament de la línia elèctrica a 132 kV, simple circuit, denominada STC La Cala (Benidorm) - STC Algar.

Documents sotmesos a informació pública:

– Projecte tècnic administratiu de desviament, desmantellament i soterrament de la línia elèctrica a 132 kV, simple circuit.

Pressupost: 1.598.233 €

Característiques generals del projecte:

– Desviament del traçat actual en la instal·lació aèria de 2.295,61 m, entre suports 10431 i 10124 per urbanització del sector La Serreta.

– Traçat final: tindrà una longitud total de 2.470,89 m repartits en tres trams. El tram 1 serà aeri de 238,11 m; el tram 2 serà subterrani de 1.227,83 m; el tram 3 serà aeri de 1.004,95 m.

– Els nous suports seran de les sèries 11T s/ NI 52.20.01. Els trams aeris utilitzaran un conductor tipus 242-AL1/39-20SA (LARL-280 HAWK) i un cable de terra òptic tipus OPGW. El tram subterrani serà de 1.200 mm² de secció, tipus RHZ1-RA-2OL 76/132 kV 1x1200 K Al + T420.

Esta infraestructura podrà ser objecte de cessió al gestor de la xarxa a través del tràmit que corresponga.

Emplaçament: terme municipal de la Nucia, província d'Alacant.

Òrgan competent per a resoldre: Direcció General d'Energia i Mines.

Els documents seran exposats per a consulta pública en l'adreça electrònica següent: <https://cindi.gva.es/es/web/energia/alacant2>, en castellà i h[ttps://cindi.gva.es/va/web/energia/alacant2](https://cindi.gva.es/va/web/energia/alacant2), en valencià, en l'apartat «Informació pública», disponibles l'endemà de la publicació.

Cosa que es fa públic per a coneixement general i perquè aquelles persones que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servici Territorial d'Indústria, Energia i Mines, situat en c/ Churruca, 29, d'Alacant, així com dirigir al servici territorial esmentat les al·legacions que es consideren oportunes en el termini de vint dies hàbils a comptar a partir de l’endemà de la publicació d'este anunci, les quals es podran presentar via telemàtica a través de la seu electrònica de la Generalitat en l'enllaç següent <https://www.gva.es/es/inicio/procedimientos?id_proc=g95565>, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.

La incompareixença en este tràmit no impedirà les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

Alacant, 26 de setembre de 2024

Sara Blanes Bas

Cap del Servici Territorial d'Indústria, Energia i Mines d'Alacant